Diari Oficial de la Generalitat Valenciana


Sumari del DOGV 6376, del 14-10-2010 (2010/10613)

Notificació de resolució. Expedient número DIC-2/2010 Sagunt.
-------------------------------------------------------------

### Dades del document

Número de DOGV
:   6376

Data del DOGV
:   14-10-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/10818


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de resolució. Expedient número DIC-2/2010 Sagunt. [2010/10912]  
Pel fet d'haver resultat infructuoses les gestions realitzades per a efectuar la notificació adreçada a José Manuel Molina Arenas al domicili que figura en la seua sol·licitud de declaració d'interés comunitari per a una activitat destinada a generació d'energia renovable mitjançant instal·lació solar fotovoltaica en sòl no urbanitzable, del terme municipal de Sagunt, d'acord amb el que preveu l'article 59 de la Llei de Règim Jurídic de les Administracions Públiques i del Procediment Administratiu Comú, s'efectua mitjançant aquest edicte.  
Acte que es notifica:  
«El conseller de Medi Ambient, Aigua, Urbanisme i Habitatge, i vicepresident tercer del Consell va adoptar en data 7 d'abril de 2010 la resolució que a continuació es transcriu:  
"Vist l'expedient promogut per José Manuel Molina Arenas de sol·licitud de declaració d'interés comunitari per a una activitat destinada a la generació d'energia renovable mitjançant instal·lació solar fotovoltaica en sòl no urbanitzable, del terme municipal de Sagunt, del qual resulten rellevants els següents  
Antecedents de fet  
Primer. En data 16 de febrer de 2007 va tenir entrada en aquesta Conselleria la sol·licitud formulada per José Manuel Molina Arenas, de declaració d'interés comunitari per a una activitat destinada a generació d'energia renovable mitjançant instal·lació solar fotovoltaica, de 100 kW de potència nominal, en sòl no urbanitzable comú del terme municipal de Sagunt, a la parcel·la cadastral següent:  
- Polígon 17, parcel·la 85, sumant una superfície cadastral de 3.269 m². Segons l'escriptura de propietat aportada la parcel·la té 4.844 m².  
Segon. La instal·lació comprén un camp de 100 kW de potència nominal, constituïda per 24 seguidors solars a un eix, sobre els quals se situen els panells solars. Al seu torn, la instal·lació estarà formada per 480 mòduls connectats en sèrie. El punt de connexió a la xarxa elèctrica principal serà de 20.000, en la línia L-22 Algar de la ST de Sagunt. La infraestructura elèctrica consistirà en la construcció d'una línia aèria de mitjana tensió, de propietat particular, tipus LA 56, des del punt d'entroncament fins al centre de transformació que s'ha d'instal·lar per a la connexió de la instal·lació fotovoltaica.  
Els inversors i el quadre general aniran a l'interior d'una construcció realitzada per a ús exclusiu de la instal·lació, pròxima al camp fotovoltaic. La superfície d'ocupació d'aquest serà de 772,24 m².  
L'accés es realitzarà pel camí que hi ha des de la carretera VV-6003 cap a la parcel·la, el qual serà reparat, si cal, en finalitzar les obres.  
Les parcel·les on s'instal·larà el camp solar fotovoltaic són propietat del promotor.  
Les característiques de les edificacions i instal·lacions que es descriuen en la sol·licitud queden de la manera següent:  
- Superfície de parcel·la vinculada a l'actuació: 3.269 m².  
- Superfície del perímetre que envolta les plaques fotovoltaiques: 772,24 m².  
- Superfície ocupada per plaques, ancoratges i rases: no s'especifica.  
- Superfície ocupada per viari superior a tres metres: no s'especifica.  
- Superfície de viari inferior a tres metres: no s'especifica.  
- Superfície edificada: no s'especifica.  
- Alçària màxima de les instal·lacions: no s'especifica.  
- Separació mínima a límits de les instal·lacions: no s'especifica  
- Separació mínima als eixos de camí: no s'especifica.  
- Potència: 200 kW.  
El promotor no ha realitzat cap proposta respecte al termini ni al cànon.  
Tercer. En l'expedient consta la sol·licitud i emissió dels informes següents:  
- Informe municipal de l'Ajuntament de Sagunt, aprovat pel cap del Servei d'Urbanisme de l'Ajuntament de Sagunt, de data 20 de setembre de 2007, en sentit desfavorable. En concret, l'esmentat informe indica que la parcel·la afectada per l'activitat no arriba a la superfície mínima establida en el planejament municipal, que es fixa en 5.000 m², a més d'assenyalar que el projecte presentat no té dades i informació suficient.  
En el mateix sentit informa l'arquitecte municipal en data 27 de setembre de 2007.  
En data 12 de desembre de 2007, es trasllada al promotor l'esmentat informe, sense que s'haja presentat, fins a la data, documentació complementària al projecte presentat.  
- Conselleria d'Infraestructures i Transport (Carreteres): en data 17 de desembre de 2007 informa en sentit favorable.  
- Ministeri de Foment (Carreteres): en data 17 de maig de 2007 informa que no és competent per a emetre un informe respecte d'això.  
- Diputació Provincial (Carreteres): en data 5 de desembre de 2007 informa en sentit desfavorable, atés que la documentació aportada és insuficient o incompleta.  
En data 3 de gener de 2008, es trasllada al promotor l'esmentat informe, i se l'adverteix de caducitat.  
- Servei Territorial de Medi Ambient (Espais Naturals, Vies Pecuàries i Secció Forestal): en data 6 de novembre de 2007, la Unitat de Vies Pecuàries informa en sentit favorable. En data 25 d'octubre de 2007, la Unitat d'Espais Naturals informa en sentit favorable. Finalment, en data 4 d'abril de 2008, la Secció Forestal informa en sentit favorable.  
- Servei Territorial d'Energia: en data 3 d'octubre de 2007 informa en sentit favorable.  
- Administrador d'Infraestructures Ferroviàries (ADIF): en data 28 de maig de 2007 informa en sentit favorable.  
Fins a la data, el promotor no ha realitzat cap gestió tendent a esmenar els defectes assenyalats en els diversos informes desfavorables anteriorment indicats.  
Quart. Aquest expedient va ser sotmés a informació pública, tal com està previst en l'art. 37.2.a) de la Llei 10/2004, de 9 de desembre, de la Generalitat, de sòl no urbanitzable (LSNU), mitjançant un anunci publicat en el Diari Oficial de la Comunitat Valenciana d'1 d'agost de 2007.  
D'altra banda, l'Ajuntament de Sagunt no ha remés certificat de publicació en el tauler d'edictes de l'Ajuntament, ni acreditació de les notificacions als propietaris limítrofs al lloc de l'emplaçament de l'activitat.  
No s'han presentat al·legacions a aquest projecte en seu autonòmica.  
Cinqué. En data 14 de desembre de 2009, el Servei Territorial d'Urbanisme de València emet un informe desfavorable en relació amb aquesta declaració d'interés comunitari.  
Sisé. En data 26 de març de 2010, el Servei de Coordinació Territorial de la Direcció General d'Urbanisme, basant-se en les dades aportades en l'informe remés pel Servei Territorial, emet un informe amb relació a les seues competències de supervisió i coordinació, i per la determinació dels criteris i directrius de política urbanística i de sòl.  
Fonaments de dret  
Primer. Per a resoldre aquest expedient és competent el conseller de Medi Ambient, Aigua, Urbanisme i Habitatge, d'acord amb el que estableix l'article 6.e) del Reglament dels òrgans territorials i urbanístics de la Generalitat, aprovat pel Decret 162/2007, de 21 de setembre, això en relació amb els articles 24, 33, 34, 35 i 37 de la LSNU.  
Segon. La sol·licitud a què es refereixen aquestes actuacions s'ha de resoldre tenint en compte el que disposa la llei que s'acaba d'esmentar.  
En aquest cas, es complirien les característiques previstes en l'article 24.2.A2 de la LSNU, ja que la instal·lació té una potència màxima de 200 kW de potència nominal, un perímetre envoltant d'instal·lació inferior a 3.750 m², i una alçària màxima inferior a 6 m, per tant aquesta declaració d'interés comunitari no necessitaria estimació d'impacte ambiental.  
Tercer. En relació amb el compliment de la normativa reguladora del planejament i l'ordenació territorial, per a l'atribució d'ús i aprofitament urbanístic sol·licitat, cal realitzar la valoració següent:  
El Ple de la corporació municipal de Sagunt, en sessió ordinària celebrada el dia 22 de febrer de 2007, va adoptar, entre altres, l'acord següent: suspensió de llicències d'obres per a plaques solars, atés que no hi ha una regulació suficientment completa i sistemàtica en les normes urbanístiques de l'actual Pla general de Sagunt per a reglamentar de forma adequada la instal·lació, cada vegada més freqüent, de plaques solars i altres d'anàlogues, com ara accessoris d'edificacions o bé instal·lacions independents; siga per al servei exclusiu de la construcció principal, siga per a la producció encaminada a la comercialització de l'energia produïda.  
Ara per ara no s'ha produït l'aprovació definitiva d'aquesta norma amb les noves determinacions indicades en el paràgraf anterior.  
D'altra banda, a més, en aquest cas ens trobem amb l'informe desfavorable municipal, en el qual s'indica que la parcel·la objecte d'aquest expedient no compleix la parcel·la mínima de 5.000 m² establida en el planejament municipal.  
A més, consta l'informe desfavorable de la Diputació de València, sense que el promotor haja realitzat cap actuació tendent a esmenar les deficiències assenyalades en aquest.  
A la vista del que s'ha exposat, s'aprecia la incompatibilitat del que s'ha sol·licitat amb la normativa aplicable del planejament municipal.  
Quart. L'article 33.1 de la LSNU determina que:   
"La declaració d'interés comunitari atribueix usos i aprofitament en sòl no urbanitzable. Aquesta declaració ha d'estar motivada i fonamentar-se en:  
a) Una valoració positiva de l'activitat sol·licitada  
b) La necessitat emplaçament en sòl no urbanitzable.  
c) La major oportunitat i conveniència de la localització proposada enfront d'altres zones del sòl no urbanitzable.  
d) La racional utilització del territori."  
Respecte a la justificació de la necessitat d'emplaçament en sòl no urbanitzable, l'article 33.2 indica que es realitzarà valorant la impossibilitat física de l'activitat en un altre tipus de sòl, la incidència de l'activitat en el desenvolupament sostenible o la recuperació natural de les zones deprimides, la proximitat de l'activitat a les xarxes d'infraestructures ja existents, i la contribució de l'activitat a millorar els nivells d'ocupació laboral de la zona; sense perjudici d'altres paràmetres que poden ser tinguts en compte per a la justificació particularitzada de la necessitat d'emplaçament respecte de cada activitat concreta que puga realitzar en sòl no urbanitzable.  
De la mateixa manera l'article 38.1 de la LSNU estableix el següent: "La resolució de declaració d'interés comunitari s'ha d'adoptar motivadament i ha de ser coherent amb les directrius, criteris i determinacions del planejament territorial i urbanístic aplicable; ha de ponderar la necessitat de l'emplaçament proposat en sòl no urbanitzable; la incidència de l'activitat en el desenvolupament sostenible econòmic i social, en el medi natural i en les xarxes d'infraestructures o serveis públics existents, i en l'oportunitat d'escometre l'actuació proposada en el marc de la correcta vertebració del territori."  
Amb relació a l'anterior cal destacar que en aquest cas no s'han justificat cap dels punts exigits en l'esmentat art. 33.2. En especial, cal fer referència a l'informe municipal en què s'assenyala l'incompliment de parcel·la mínima, com també a l'informe desfavorable de la Diputació Provincial que consta en aquest expedient administratiu i que el promotor no ha esmenat.  
Vistos els antecedents i els preceptes legals esmentats i la resta de general i pertinent aplicació, resolc:  
Denegar la sol·licitud de la declaració d'interés comunitari promoguda per José Manuel Molina Arenas, per a l'atribució d'ús i aprofitament per a una activitat destinada a la generació d'energia renovable mitjançant instal·lació solar fotovoltaica en sòl no urbanitzable, del terme municipal de Sagunt, polígon 17, parcel·la 85, pels motius exposats.  
Contra aquesta resolució, que posa fi a la via administrativa, es pot interposar recurs potestatiu de reposició davant del conseller de Medi Ambient, Aigua, Urbanisme i Habitatge, en el termini d'un mes comptador des de l'endemà de la notificació, d'acord amb el que estableixen els articles 116.1 i 117.1 de la Llei 4/1999 de modificació de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú; o bé, recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació, de conformitat amb el que disposa l'article 46.1 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això, sense perjudici que puga exercir qualsevol altre recurs que considere oportú.»  
Aquesta notificació és transcripció exacta de la resolució original que consta en l'expedient.»  
València, 30 de setembre de 2010.- El director general d'Urbanisme: José M. Selva Ros.